Miklaborg kynnir : Vel skipulögð og vel umgengin 168,1 fermetra 4ra herbergja endaíbúð á 2. hæð , innangengt beint úr lyftu í íbúðina . Húsið er byggt af ÍAV og hannað með þægindi íbúa í huga af Ingimundi Sveinssyni arkitekt . Íbúðinni fylgir sérstæði í bílgeymslu . Íbúðin skiptist í anddyri , þvottahús , eldhús , borðstofur , tvær setustofur , tvö svefnherbergi og baðherbergi og snyrting . Tvennar svalir . Íbúðin snýr í suðvestur . Nánari lýsing : Nánari lýsing : Gengið er beint úr lyftu í anddyri með flísum á gólfi og góðum fataskápum . Við hlið anddyris er rúmgott eldhús með snyrtilegri innréttingu og parketi á gólfi . Rúmgóðar og bjartar samliggjandi stofur , parket á gólfum . Tvennar svalir eru útaf stofum . Herbergin eru tvö . Þau eru bæði parketlögð . Innaf hjónaherbergi er fataherbergi og baðherbergi með þvottahúsi innaf . Baðherbergið er flísalagt í hólf og gólf , sturta , baðkar , snyrtileg innrétting og gluggi . Þvottahús er með flísum á gólfi og innréttingu . Gluggi er í þvottahúsi . Einnig er snyrting á svefnherbergisgangi með flísum í hólf og gólf og innréttingu . Allar innréttingar í íbúðinni eru sérsmíðaðar . Um er að ræða snyrtilega og rúmgóða íbúð í eftirsóttu lyftuhúsi . Fullkomið brunaviðvörunarkerfi tengt öryggismiðstöð er í húsinu , mynddyrasími er tengdur myndavél í anddyri . Húsið er einangrað að utan og með álklæðningu og þarfnast því lágmarks viðhalds . Húsið var byggt árið 2003 og var sérstök áhersla lögð á hljóðvist eða hljóðeinangrun , sem fólst m.a. í því að tvöfalt lag er í gólfum og tvöfalt lag af gifsplötum í veggjum . Borgartúnið er nærri grónum íbúðarhverfum og í grennd við helstu þjónustumiðstöðvar í miðbænum og Kringlunni . Þá eru útivistarsvæðið og sundlaugarnar í Laugardalnum ekki langt undan .